מרצה: ד”ר אריאל לזרוס משך הקורס: שנתי נקודות אקדמיות: 4 בקורס תינתן סקירה רחבה על התפתחותה של המוסיקה היהודית הדתית והעממית וכהמשך ישיר לה צמיחתה של המוסיקה האמנותית והפופולארית בישראל. ייסקרו יוצרים ויצירות משמעותיות בזרמים המוסיקליים השונים בפזורה היהודית ובמדינת ישראל. כל שיעור יחל בסקירה פרונטלית תוך האזנה, צפיה, ביצוע היצירות וניתוח המאפיינים המוסיקליים והסגנוניים. בסיום כל חטיבה יתאפשר דיון בכיתה אשר מטרתו לעורר השראה בסטודנטים להעמיק בחומרים. לסיכום שנתי יבצעו הסטודנטים מחקר אישי או אינטרפטציה מוסיקלית הקשורה בדמות אהודה עליהם במיוחד מתוך אחת המסורות או הסגנונות אשר נלמדו בקורס. בין הנושאים שילמדו: מבית מקדש לבתי כנסיות– תחילתה של מסורת השירה וטעמי המקרא בקהילות הפזורה היהודית, הפיוט האנדלוסי, החזנות האירופאית, מלחיני השיר העברי החדש בין מודאליות עממית לג’אז, שאנסון ורוק – נרדי, וילנסקי, ארגוב, זעירא, טוראל, היימן, אמריליו, שמר.